
                                                  AVIZ

      asupra  propunerii legislative privind modificarea art.10 din Ordonanţa de urgenţă a Guvernului nr.64/2003 pentru stabilirea unor măsuri privind înfiinţarea, organizarea, reorganizarea sau funcţionarea unor structuri din cadrul aparatului de lucru al Guvernului, a ministerelor, a altor organe de specialitate ale administraţiei publice centrale şi a unor instituţii publice
               În conformitate cu prevederile art. 95  din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind modificarea art.10 din Ordonanţa de urgenţă a Guvernului nr.64/2003 pentru stabilirea unor măsuri privind înfiinţarea, organizarea, reorganizarea sau funcţionarea unor structuri din cadrul aparatului de lucru al Guvernului, a ministerelor, a altor organe de specialitate ale administraţiei publice centrale şi a unor instituţii publice, trimisă cu adresa nr.Pl.x 615 din 24 septembrie 2007, înregistrată cu nr. 31/1009 din 25 septembrie 2007.
              Senatul, calitate de primă Cameră sesizată, a respins propunerea legislativă, în şedinţa din 18 septembrie 2007.
    În conformitate cu dispoziţiile art.75 din Constituţia României, republicată şi ale art.92 alin. (9) din Regulamentul Camerei Deputaţilor, republicat, Camera Deputaţilor este  Cameră decizională    
             Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă  menţionată mai sus, în şedinţa din  16 octombrie 2007.


     Membrii comisiei au examinat propunerea legislativă supusă avizării, expunerea de motive, punctul de vedere al Guvernului,  transmis cu adresa nr.949/26.04.2007, prin care nu susţine adoptarea iniţiativei legislative, şi avizul favorabil al Consiliului Legislativ nr.162 din 10.04.2007.
                 Membrii Comisiei juridice, cu prilejul dezbaterilor, au constatat că iniţiativa legislativă are ca obiect de reglementare modificarea art.10 din Ordonanţa de urgenţă a Guvernului nr.64/2003 pentru stabilirea unor măsuri privind înfiinţarea, organizarea, reorganizarea sau funcţionarea unor structuri din cadrul aparatului de lucru al Guvernului, a ministerelor, a altor organe de specialitate ale administraţiei publice centrale şi a unor instituţii publice. Intervenţia legislativă vizează reorganizarea unităţilor pentru ameliorare şi reproducţie în zootehnie ca oficii penrtu ameliorare  şi reproducţie în zootehnie, cu personalitate juridică, în subordinea Agenţiei Naţionale pentru Ameliorare şi Reproducţie în Zootehnie „Prof.Dr.G.K.Constantinescu”.

               De asemenea, s-a reţinut şi faptul că până în anul 2005 activitatea de ameliorare şi reproducţie s-a aflat în sarcina Agenţiei Naţionale pentru Ameliorare şi Reproducţie în Zootehnie şi a unităţilor penrtu ameliorare şi reproducţie în zootehnie, instituţii care efectuau servicii în domeniul ameliorării animalelor şi în acelaşi timp, inspecţia acestor servicii, aflându-se într-un evident conflict de interese. Începând cu anul 2005, odată cu transpunerea în legislaţia naţională a legislaţiei Uniunii Europene din domeniul ameliorării şi reproducţiei în zootehnie, Ministerul Agriculturii, Pădurilor şi dezvoltării Rurale a iniţiat o serie de măsuri care vizează descentralizarea activităţii de ameliorare a animalelor şi transferul serviciilor din domeniul ameliorării şi reproducţiei către structurile private. 

                  După efectuarea tranferului serviciilor la structurile private, Agenţia  Naţională pentru Ameliorare şi Reproducţie în Zootehnie   şi unităţile pentru ameliorare şi reproducţie vor efectua numai activităţi de inspecţie. Eficienţa muncii de ameliorare a animalelor nu poate fi realizată de instituţii publice, indiferent de modul de organizare. Aceasta depinde aproape exclusiv de modul de organizare a crescătorilor în asociaţii şi de participarea activă a fiecărui crescător la realizarea obiectivelor programului de ameliorare.
                   În urma dezbaterilor Comisia, în unanimitate, a hotărât avizarea negativă a proiectului de lege .


         În raport de obiectul şi conţinutul său, proiectul de lege face parte din categoria legilor organice.

